text: भारत इंटरफेस फॉर मनी यानि BHIM ऐप मनी ट्रांसफर से लेकर हर तरह की पेमेंट करने वाला एक ऐसा ऐप है, जिससे अपने बैंक खाते को जोड़कर आप कहीं भी बैठकर किसी भी व्‍यक्ति या कंपनी को पेमेंट कर सकते हैं। भीप ऐप NPCI यानि नेशनल पेमेंट कॉरपोरेशन ऑफ इंडिया द्वारा चलाया जाता है। भीम ऐप UPI यानि Unified Payments Interface सिस्‍टम पर काम करता है और इसका डेटा किसी विदेशी सर्वर पर नहीं बल्कि देश में ही पूरी तरह से सुरक्षित रहता है। भीम ऐप द्वारा आप पेटीएम की तरह क्‍यूआर कोड को स्‍कैन कर शॉपिंग मॉल में सीधे अपने बैंक अकाउंट से पेमेंट कर सकते हैं। अगर आपके पास इंटरनेट बैकिंग की सुविधा नहीं है, तो भी आप LIC समेत कइ्र तरह के प्रीमियम भीम ऐप द्वारा भर सकते हैं।